【增见闻】中国古代篆刻理论集锦■物之所托者人耳。人之重，则物亦因之重。如惟其物之重也，即天球玉托之周末，奚取焉？娄江张夷令之为人，淡简清真，大有古意，以故寄之印章一节，亦自咄咄逼真，岂思古人不及见，见次为刻画，苍朴处，聊以游神于古初上乎？下士印泥，中士印水，上士印心，披是集者，其心印夷令可也。(明·张寿朋《题学山堂印谱》)
■余愧不能文而稍解篆，不尽解篆文而能解篆意。意在笔先，笔随意转，故纵横正变，而无不满志。宋、元之工而不失之弱，秦、汉之古而不失之野。(明·许令典《甘氏印集叙》)
■世日流而今矣，独彝文盘象及金石图章犹爱古。盖今则俗，古则雅，人贵雅贱俗，故图章非古不贵。虽然，具眼者少，碔砆燕石宝之者众，卞氏无足久矣。余见秦、汉人私印皆精妙绝人如指上螺，莹洁可爱，间有“部曲”“关内”等章，从马上趣刻，谓之急就。(明·张立平《怀古堂印稿叙》)
■昔在嘉靖中，吴文氏兄弟以博雅故，旁及兹艺，最为有声。其上足曰王君幼和。余不及见文氏兄弟，而少时曾一再从幼和游。幼和年七十，老矣，犹鼓刀如壮夫。大都圆美工致，若胜国赵文敏诸私印耳。即文氏兄弟所流传者，率多类是，夫非典型文敏然邪？自《印薮》出，而人始知秦、汉遗法。(明·刘世